**Tanulmányok alatti vizsgák követelményei**

**1. osztály**

|  |
| --- |
| **IRODALOM**   * A szavakat hangokra, szótagokra bontja. * A hangokból, szótagokból szavakat épít. * A tanult verseket, mondókákat, rövidebb szövegeket szöveghűen, érthetően tolmácsolja. * Észleli és/vagy megérti a nyelv alkotóelemeit, hangot, betűt, szótagot, szót, mondatot, szöveget, és azokra válaszokat fogalmaz meg. * Képességeinek megfelelő szöveget hangos olvasás útján megért. * Megérti a szóbeli utasításokat, kérdéseket és a szöveg tartalmát. * Kifejezően, érthetően, az élethelyzetnek megfelelően kommunikál. * Biztosan ismeri az olvasás jelrendszerét. * Különbséget tesz a mesés és valószerű történetek között. * Ismer és megért rövidebb nép-és műköltészeti alkotásokat, rövidebb epikai műveket, verseket. * Részt vesz a kortársakkal és a felnőttekkel való kommunikációban, és az adott helyzetnek megfelelően alkalmazza a megismert kommunikációs szabályokat. * Képes önállóan vagy tanítói segítség alapján a szöveg terjedelmétől függően a lényeges elemek kiemelésére és összefoglalására. |
| **MAGYAR NYELV**   * Kifejezően, érthetően, az élethelyzetnek megfelelően kommunikál. * Egyéni sajátosságaihoz mérten olvashatóan ír. Törekszik a rendezett írásképre, esztétikus füzetvezetésre. * Törekszik a tanult helyesírási ismeretek alkalmazására. * Saját tempójában elsajátítja az anyanyelvi írás jelrendszerét. * A hallás és olvasás alapján megfigyelt szavakat, szószerkezeteket, mondatokat önállóan leírja. * Írásbeli munkáját segítséggel, vagy önállóan ellenőrzi és javítja. * Megfigyeli és tapasztalati úton megkülönbözteti egymástól a magánhangzókat és a mássalhangzókat, valamint időtartamukat. * Különbséget tesz az egyjegyű, a kétjegyű, a háromjegyű betűk között, és írásban pontosan jelöli ezeket a tanult szavakban. * A hangjelölés megismert szabályait jellemzően helyesen alkalmazza a tanult szavakban. * A szövegalkotás során törekszik meglévő szókincsének aktivizálására. |
| **MATEMATIKA**   * tudja halmazok számosságát megállapítani és összehasonlítani; * legyen képes összefüggések megfigyelésére, leolvasására, megfogalmazására; * tudja állítások igazságát eldönteni, igaz állításokat fogalmazni; * legyen képes tárgyakat, számokat sorba rendezni adott szempont szerint; * készítsen nyitott mondatot ábráról, szövegről, tegye igazzá behelyettesítéssel,   próbálgatással;   * tudjon tárgyakat meg- és leszámolni egyesével, kettesével, ötösével, tízesével; * ismerje a számok nevét és jelét 20-as számkörben; * tudjon számokat összehasonlítani nagyság szerint, sorba rendezni 20-as számkörben; * találja meg a számok helyét a számegyenesen; * tudja értelmezni az összeadást, kivonást 20-as számkörben; és tudja hozzákapcsolni a megfelelő műveletet adott helyzethez, szöveges feladathoz. * érti a következő kifejezéseket: tag, összeg, kisebbítendő, kivonandó, különbség, zárójel. * ismerje a számok tulajdonságait 20-as számkörben: páros, páratlan, egyes számszomszéd. * tudja a szöveges feladatban megfogalmazott hétköznapi problémát megoldani matematikai ismeretei segítségével * tudja a mennyiségi viszonyokat jelölni nyíllal vagy a <, >, = jelekkel * legyen képes síkbeli alakzatok megkülönböztetésére, alak megnevezésére, csoportosítására (logikai készlet). * különbséget tesz test és síkidom között * tudjon különbséget tenni a biztos, a lehetetlen és a lehetséges, de nem biztos események között |
| **ANGOL NYELV**   * A tanuló aktívan részt vesz a célnyelvi tevékenységekben. Megérti az egyszerű tanári utasításokat, ismerős kérdéseket, melyre válaszol és reagál is – legtöbbször TPR. * (How are you? How many ...? What colour …? Sit down. Stand up. Open. Close. Listen. Read.) * Ismert szavakat, rövid mondatokat megért jól ismert témában. * Minta alapján egyszerű rövid mondatokat alkot. ( I wash my hands. I am 7. My favourite T-shirt is green.)   Fő témakörök: színek, ruhadarabok, születésnap, tisztálkodás, állatok, számok  (1-10), játékok |
| **VIZUÁLIS KULTÚRA**   * Tudja személyes élményeit megjeleníteni képi formában. * Legyen képes egyszerű lenyomat készítésére. * Tudjon szabályos vonal, folt és színritmusra épített sort alkotni. * Legyen képes állatok és meseszereplők ábrázolására. * Legyen képes egyszerűbb tárgyak ábrázolására közvetlen szemlélet és emlékezet után.   A vizsgán beadandó a fentiek alapján 5 rajz, alkotás |
| **ÉNEK-ZENE**   * Énekes anyag: 8 előre meghatározott dal, ebből, 5 fejből. * Ritmus: egyenletes mérő, ti-ti, tá, tá-á ritmusérték és szünetjelük, ütem, ütemvonal, záróvonal, ismétlőjel. * Zenei írás-olvasás: A tanult ritmusértékek és szolmizációs hangok felismerése és reprodukálása . * Irányított zenehallgatás: adott megfigyelési szempontok alapján. * Jó testtartással, helyes légzéssel, megfelelő tempóban, artikulálva énekel c’ – d” hangterjedelemben * Felismeri a zongora hangját. * Egyenletes mérő hangoztatása éneklés és esetenként zenehallgatás közben. * Rögtönzés dallammal, ritmussal, ritmussorok alkotása különböző hangkeltő eszközök és ritmushangszerek segítségével. * Megismeri, énekli és alkalmazza a pentaton hangkészlet hangjait. * A dalokat tanári segítséggel szolmizálva énekli, kézjelekkel mutatja. * A tanult dalok, zenei részletek éneklésekor tudja változtatni hangerejét a zenei kifejezésnek megfelelően. * Tanári segítséggel képes leírni egyszerű ritmusokat a tanult értékekkel. * Képes egyszerű kottában tájékozódni. |
| **TESTNEVELÉS**  - 2-4 ütemű szabad-, társas és kéziszer-gyakorlatok pontos végrehajtása  - Menet- és futásgyakorlatok  − Járások egyenes vonalon előre, hátra, oldalra, különböző alakzatokban  − Futások 5-6 m-re elhelyezett 10-20 cm-es akadályok felett  − Folyamatos futások 4-6 percen keresztül  − Helyben szökdelések páros zárt lábbal és különböző terpeszekben  − Ugrások, szökdelések páros és egy lábon egyenlő és változó távolságra elhelyezett  célterületekbe, sportlétrába  − Labda feldobása és elkapása helyben és járás közben  − Alsó dobás két kézzel társhoz  − Labda dobása, gurítása és elkapása helyben és mozgás közben  − Egyszerű talajgyakorlati elemek bemutatása (gurulóátfordulás előre, hátra, tarkóállás,  bátorugrás, mérlegállás, kézállást előkészítő gyakorlatok)  − Egyszerű támaszugrások végrehajtása  − Kézzel és lábbal, helyben és haladással történő labdavezetési módok alaptechnikáinak  elsajátítása  − A különböző méretű és tömegű labdákkal labdavezetési, gurítási, dobási, rúgási és  elkapási feladatok  − Magasan (fej fölött) érkező labda két-, majd egykezes átvétele  - Egyszerű akadálypályák feladatainak teljesítése  - Könnyű labda gurítása, terelése floorball-, teniszütő, tornabot vagy egyéb eszköz (pl. kézben lévő labda) segítségével társhoz vagy célfelületre |
| **TECHNIKA ÉS TERVEZÉS**   * Felismeri a tanult anyagokat; * Biztonságosan használja az eszközöket; * Ismeri a gyalogosokra vonatkozó közlekedési szabályokat; * A tanult közlekedési eszközöket felismeri; * Ismeri a papírfajtákat, és azok tulajdonságait; * Őszi termésekből termésbábot/képet készít; * Gyurmából figurát készít; * Papírból egyszerű origami figurát hajtogat; |
| **BIBLIA**  - A tanult Bibliai történetek a tanulók életkorának megfelelő szintű ismerete  - memoriter: „Mi Atyánk”, 1. Kor.15: 3-4., János 3:16.  - A tanuló életkorának megfelelően tudja saját szavaival elmondani, hogy kicsoda Jézus és miért jött el, és mit jelent az, hogy Isten szereti őt. |